**Referat fra styremøte i Sparbu Bygdekvinnelag**

10. Januar 2018

Hos Ragnhild Skei

Tilstede: Marthe, Gunn Sofie, Anne Irene og Ragnhild

**1) Invitasjon til Mære skole og barnehagene om å søke på midler til tradisjonsmat.**

Årsmøtet vedtok å disponere kr 30.000 til søknader i 2018

Kriterier:

Kort beskrivelse av tiltaket

Ikke driftsutgifter, men innkjøp av ingredienser til måltidet

Maten skal lages fra bunn, og det skal være norske råvarer

Budsjett skal ligge ved

For å gi inspirasjon til måltidet viser vi til Bygdekvinnelaget sitt nettsted/tradisjonsmat

Søknaden sendes inn senest fredag 23.02 til Anne.irene.myhr@nte.no

De innkomne søknadene behandles på styremøte 7 mars

Invitasjon sendes til:

Mære skole

Haugtussa barnehage

Mære gårdsbarnehage

Tuffbakken. Barnehage, Elin Britt Staal Hansen

Kringla friluftsbarnehage, Dag Olav Stølan

Markedsføring – Anne Irene kontakter Steinkjeravisa og informerer om at de kan besøke Haugtussa barnehage

**2) Verving av medlemmer**

Vi vil bruke strategien - *Ta med en venn*

Medlemsaktivitet før sommeren er; Vinkveld, tur til Grong, strikkekveld

På dugnader - sette opp de som kjenner hverandre sammen, på samme alder

Vi gikk gjennom datoene og gjorde følgende endringer:

Medlemsmøte 8. Mars hos Birgit Holan med vinsmaking. Må være påmelding. Marthe har kontakt med Vinmonopolet, Steinkjer

Styremøte 15. Mars hos Gunn Sofie Ystgård

Strikkekafé med pizza hos Sissel Stuberg, onsdag 18. April

Anne Irene lager flyers om arrangementene som legges ut på bordene på fastelaven.

**3) Høring på politisk plattform**

Forslag var utsendt på forhånd. I tillegg tok vi inn to forslag 1) Ragnhild - mat og miljø, side 142, endres til mikroplast bør forbys i produksjon

2) Marthe - forankringen er i bygda, det er der vi kan gjøre en forskjell

Se vedlegg

**4) Henvendelse fra valgkomiteen i NTBK**

Valgkomiteen ønsker forslag på kandidater til fylkesstyret. Sparbu har ingen ledige pt

**5)** **Søke Studieforbundet Næring og samfunn om støtte til avlønning av aktivitører på Hamrum.** Styringsorganet for Hamrum ved Torlaug H. S. har henvendt seg til Sparbu Bygdekvinnelag om å være søkerorganisasjon til to aktivitører på Hamrum eldresenter. Disse lønnes på timebasis. [http://www.naeringogsamfunn.no/getfile.php/4034764.2482.qpuptku7tnlijq/Tilskuddssatser+2018.pdf](http://www.naeringogsamfunn.no/getfile.php/4034764.2482.qpuptku7tnlijq/Tilskuddssatser%2B2018.pdf)

16 timer pr uke i 10 uker

Aktivitetshjelpere, snekkerverksted, trim, bingo, avislesing

Aktivitetstilbud for å opprettholde en funksjon hos de eldre på en institusjon i bygda, veiledning i aktiviteter

Torlaug innhenter avlønning

Sparbu Bygdekvinnelag er positiv til å være søkerorganisasjon så lenge det er enkelt å administrerer.

**6) Orienteringer**

**Feittirsdagsarrangement søndag 11 februar** - Heistad. Huset er utleid lørdags kveld, natt. Dvs at alt rundt vårt arrangement må skje på søndag.

Anne Irene lager plakat, skriver på facebook og hjemmeside og til nyhetsbrevet

Priser,

Dessert: 30

Kaffe 20

Kake 20

Saltkjøtt, mm voksne, 150,-, barn 100,-

Alle i styret tar med gevinster.

Anne Irene snakker med Brit på coop Mære om fruktkurv

Marthe snakker med glassgården

Ragnhild snakker med Bjørka

**Medlemsmøte 8 mars hos Birgit Holan** kl 19.00

Påmelding pga lukket lag, frist 1 mars

Kr 100,- pr deltaker for å dekke utgifter til vinsmaking

Anne Irene tar med rødvinsglass, Marthe tar med hvitvinsglass

**Flatbrødkurs og lefsekurs**

2 ganger pr uke i 2 uker, Kl 1730 – 2100, med Turid Nordbakk som lærer

Gamle meltyper??

Aktuelle datoer er 12 og 14 mars og 19 og 21 mars

Ulik pris på ikke medlemmer og medlemmer

**Risengrynsgrøten** som er hos Brit Opsal gis til 5. Klasse Mære skole, teaterprosjekt

Anne Irene gir beskjed til Brit

Ref – Anne Irene

HØRINGSSVAR

**Lokallagets navn og fylke: Sparbu, Nord-Trøndelag**

1. **Gode liv i levende bygder (linje 1-48)**

Støtter forslaget

Ja:

Nei: X

Kommentarer, begrunnelse eller alternative forslag (husk å vise til linjenummer):

Linje 7-10 – gode liv i levende bygder handler om å se og ta vare på alle som flytter til og bor i bygda. Ved å fokusere på kvinnemangelen gjør vi kvinnen til «problemet», og det er å snu utfordringene på hode.

Forslag til endring: I levende bygder er det en utviklingskultur preget av optimisme og engasjement, og et tillitsfult samarbeid mellom innbyggerne, frivilligheten og det offentlige. Norges Bygdekvinnelag vil arbeide for engasjerte og stolte kvinner, som kjenner at de hører til i levende bygdesamfunn.

Endring linje 22/23 – Et godt og variert kulturtilbud der folk bor er viktig for trivsel og bostedsattraktivitet. Vi trenger lokale kulturløft basert på mangfold og lokal identitet.

Ny linje 24 – De beste løsningene for å utvikle levende bygder skapes i et tillitsfult samarbeid mellom innbyggerne og det offentlige

1. **Likestilling, inkludering og mangfold (linje 52-84)**

Støtter forslaget

Ja:

Nei:

Kommentarer, begrunnelse eller alternative forslag (husk å vise til linjenummer):

Tillegg til linje 84 – Fast arbeid og bosted skaper den beste integreringen, og vi vil tilrettelegge for at tilflytterne får bruke sine ressurser i lokalsamfunnet.

1. **Mat og miljø (linje 87-143)**

Støtter forslaget

Ja:

Nei:

Kommentarer, begrunnelse eller alternative forslag (husk å vise til linjenummer):

Endring på linje 142 - ….og mikroplast bør forbys i produksjon, fordi ….

1. **Andre kommentarer eller innspill til Politisk plattform**

I strategi mot 2020 står det om bygdekvinnelaget i 2020: *Engasjement: Vi er en organisasjon som mange har lyst til å være med i fordi vi tar ansvar og engasjerer oss i det som skjer i samfunnet.*

I gjennomføringen av en politisk plattform skal engasjementet og påvirkningen for å nå mål kunne skje både lokalt, regionalt og nasjonalt. Sparbu BKL syns det er vanskelig å se hvilke punkt i plattformen vi kan gjøre en forskjell. De fleste punktene er veldig generelle, og hvordan skal vi da kunne ta ansvar og engasjere oss? Forankringen for Bygdekvinnelaget sitt arbeid er i lokallaga, og det er der vi kan påvirke samfunnsendringen i vår retning.

Høringssvaret sendes til Norges Bygdekvinnelag, postboks 9358 Grønland, 0135 Oslo, eller til post@bygdekvinnelaget.no. Skjemaet kan lastes ned på bygdekvinnelaget.no under *organisasjonsdokumenter*